Zápisnica

zo zasadnutia komisie školstva, kultúry a športu
konanej dňa 25. 10. 2011

Prítomní: podľa  prezenčnej listiny

Program:
                 
 1.   Návrh na prvú zmenu rozpočtu MČ na rok 2011
2.	Návrh VZN o úprave podmienok predaja, podávania a používania alkoholických nápojov na verejne prístupných miestach na území MČ Bratislava – Ružinov
3.	Návrh VZN, ktorým sa mení VZN č. 1/2007 o miestnych daniach
4.	Návrh VZN, ktorým sa mení VZN č. 9/2009, ktorým sa určuje výška dotácie
      na prevádzku a mzdy na dieťa materskej školy a dieťa školského zariadenia
               5.    Rôzne    

K bodu 1

     Ing. Lehotayová informovala komisiu o tom, že predložený návrh na zmenu rozpočtu je vypracovaný na základe známych skutočností v príjmovej aj výdavkovej časti. Reálne podmienky hospodárenia v prvom polroku a očakávaný priebeh do konca rozpočtového roka si vyžadujú úpravu niektorých príjmových a výdavkových položiek. V zmysle platných predpisov sa rozpočet naďalej v oboch  častiach člení na bežný, kapitálový a finančné operácie.  Komisia bola v prehľade oboznámená s jednotlivými príjmovými a výdavkovými časťami rozpočtu k navrhovanej 1. zmene rozpočtu na rok 2011.

Komisia školstva, kultúry a športu  prerokovala a

1/ berie na vedomie predložený materiál: „Návrh na 1. zmenu rozpočtu mestskej časti Bratislava – Ružinov na rok 2011“

    Hlasovanie:   Prítomní:  5
          	                             Za:  5

K bodu 2

JUDr. Fajnorová prítomných oboznámila s obsahom jednotlivých § navrhovaného VZN. Toto VZN sa vydáva v záujme ochrany obyvateľov pred nežiadúcimi spoločenskými javmi a ochrany verejných miest z dôvodu narastajúcich problémov súvisiacich s konzumáciou alkoholu na verejne prístupných miestach. Predložený návrh VZN je stručný, upravuje čas a miesta, v ktorých budú zákazy konzumácie alkoholických nápojov platiť. Upozornila, že predmetné VZN nebude úplne riešiť problém alkoholizmu a s tým súvisiacich negatívnych javov, ale malo by viesť k zvýšeniu čistoty prostredia a bezpečnosti občanov v našej mestskej časti.
- 2 -
Komisia školstva, kultúry a športu  prerokovala a

1/ berie na vedomie predložený materiál: „Návrh VZN o úprave podmienok predaja, podávania a používania alkoholických nápojov na verejne prístupných miestach na území mestskej časti Bratislava - Ružinov“

2/ odporúča 
    prerokovať materiál v MR
    schváliť v MZ 

    Hlasovanie:   Prítomní:  5
          	                             Za:  5

K bodu 3

Mgr. Tóth prítomných informoval o predloženom návrhu na zmenu VZN č. 1/2007 o miestnych daniach na území mestskej časti Bratislava – Ružinov. Návrh  VZN  reaguje na problematiku parkovania, najmä na  nedostatočnú kapacitu parkovacích miest. Vyhradené parkovacie miesto na verejnom priestranstve treba považovať pre fyzickú i právnickú osobu za nadštandard. Z toho dôvodu sa navrhuje zvýšenie daňových sadzieb pri dani za užívanie verejného priestranstva na účel trvalého parkovania osobného motorového vozidla na vyhradenom priestore verejného priestranstva mimo stráženého parkoviska. Predložený návrh na zmenu VZN  zvyšuje sadzby dane cca o 50%, a to za účelom zvýšenia príjmovej časti rozpočtu mestskej časti a tiež môže pôsobiť ako regulačný mechanizmus proti ďalšiemu neúmernému nárastu žiadostí o vyhradené parkovanie.

Komisia školstva, kultúry a športu  prerokovala a

1/ berie na vedomie predložený materiál: „Návrh VZN, ktorým sa mení VZN č. 1/2007 o miestnych daniach na území mestskej časti Bratislava - Ružinov“

2/ odporúča 
    prerokovať materiál v MR
    schváliť v MZ 

    Hlasovanie:   Prítomní:  5
          	                             Za:  5

K bodu 4

Ing. Navrátilová informovala o potrebe zmeniť VZN č. 9/2009, ktorým sa určuje výška dotácie na prevádzku a mzdy na dieťa materskej školy a dieťa školského zariadenia, nakoľko výška dotácie určená týmto VZN nie je v súlade s reálnou výškou dotácie. Návrh zmeny výšky dotácie zohľadňuje potrebu zvýšenia rozpočtu tým materským školám, školským klubom detí a školským jedálňam, ktoré majú nízky počet detí a schválený rozpočet nepokryje potreby na zabezpečenie ich plynulej prevádzky.

- 3 -

Komisia školstva, kultúry a športu  prerokovala a

1/ berie na vedomie predložený materiál: „Návrh VZN, ktorým sa mení VZN č. 9/2009, ktorým sa určuje výška dotácie na prevádzku a mzdy na dieťa materskej školy a dieťa školského zariadenia“ 

2/ odporúča 
    prerokovať materiál v MR
    schváliť v MZ 

    Hlasovanie:   Prítomní:  5
          	                             Za:  5

K bodu 5

- P. Ševčíková sa u Ing. Navrátilovej informovala na kontrolu využívania finančných prostriedkov škôl. Upozornila na nevyváženosť účelu používania finančných prostriedkov v neprospech detí a skvalitňovania vybavenosti tried hračkami v MŠ Piesočná 2.
Ing. Navrátilová preverí, ako má MŠ uzavreté dohody na činnosť záhradníka. Zároveň vysvetlila, že hlbšia kontrola sa bežne nevykonáva, iba ak by niekto dal podnet.
-  PaedDr. Barancová požiadala, aby referát metodiky škôl začal zberať zápisnice zo stretnutí rád škôl pri ZŠ a MŠ v našej zriaďovateľskej pôsobnosti.

-Členovia komisie ujednotili na termíne najbližšieho stretnutia, a to 22. 11. 2011o 16.00 h v zasadačke B1. 

                                                                                          Ing. Pavol Šmilňák v.r.
                                                                                              predseda komisie     

Bratislave 27. 10. 2011 
Zapísala: Mgr. J. Lukáčová